
kyng, as a wode1 man, rent of [f] the armys of the crucifixe and

caste it under his feete, and defoulede it and threwe it al

[a]brode; and a grete flame of fire come out of the crucifixez

mouthe; of the whiche dreem, meny a man hade grete wonder.

The gode man that dremede this dreem tolde it to a knyght

that tho2 was moste prive with the Kyng of al men; and the

knyght me[n] callede Hamundus sone; and the monke and

he tolde the dreem to the Kyng, and saide that it shulde

bitoken othere thing than gode.    And nothelesse the Kyng

laughede therat ij or iij, and litil sette therof; and thought

that he wolde gone hunte and pleye in the forest; and his men

conseiled him that he shulde nought that day, for no maner

thing, come in the wode, so that he abode at home bifore

mete.    But anone as he hade eten, nothing might him lette

but he wolde go to the wode forto have his disporte.    And

so hit bifelle that one of his knyghtes> that hight Walter

Tyrel, wolde have shotte to an herte; and his arwe glasede

oppon a braunche, and through misaventure smote the Kyng

to the hert; and so he felle doune dede to the grounde,

withouten eny worde spekyng, and so he endede his lif.

3       HENRY  II AND  HIS  SONS
Trevisa's Higden, vm. 37,
It happede in a tyme at Wynchestre in this kyng Henries
chambre, that was dyversliche i-peynted, that-one place was
lefte unpaynted by the kynges heste8, there the kyng heet4
afterward peynte an egle with foure briddes*; the thre briddes
cracched8 and rent the fader with billes and with clawes, bote
the fourthe bridde besied hym faste to cracche out his fader
eyghen. Me[n] axede of the kyng what this wolde mene.
"These foure bryddes," quoth the kyng, "beeth myn foure
sones, that wil not cese to pursewe me anon to the deeth, and
nameliche7 this laste John, whom I loved now moost, schal
most scharpliche awayte and caste for my deeth."
1 mad.      2 then.      * command.      * bade*      8 birds.       * scratched.

